บทความนี้เกี่ยวกับนักฟุตบอล สำหรับความหมายอื่น ดูที่ ลีซอ

**ธีรเทพ วิโนทัย** หรือ **ลีซอ** (เกิด 16 กุมภาพันธ์ พ.ศ. 2528) อดีตนักฟุตบอลชาวไทย ในตำแหน่งกองหน้า เขาเคยลงเล่นให้กับหลายสโมสรในไทยลีก ได้แก่ เมืองทอง ยูไนเต็ด, บางกอกกล๊าส, เพื่อนตำรวจ, แบงค็อก ยูไนเต็ด, ชลบุรี และ โปลิศ เทโร (รวมถึงในสมัยที่ยังใช้ชื่อสโมสรว่า บีอีซี เทโรศาสน)

ธีรเทพเริ่มโด่งดังและเป็นที่รู้จักจากการลงเล่นฟุตบอลทีมชาติไทย ชุดแชมป์ซีเกมส์ ครั้งที่ 21, 23 และ 24 ส่วนซีเกมส์ครั้งที่ 22 เขาได้เป็นเพียงแค่ตัวสำรอง ในซีเกมส์ครั้งที่ 23 ธีรเทพสามารถทำแฮตทริกได้ในนัดชิงชนะเลิศที่พบกับเวียดนาม ช่วยให้ทีมชาติไทยคว้าเหรียญทองในการแข่งขันซีเกมส์ 8 สมัยซ้อน เขายิงประตูให้กับทีมชาติไทยชุดอายุไม่เกิน 23 ปีในกีฬาซีเกมส์ได้รวมทั้งสิ้น 14 ประตู

ธีรเทพ วิโนทัย ประกาศเลิกเล่นอย่างเป็นทางการ โดยลงเล่นนัดสุดท้ายเกม โปลิศ เทโร เอฟซี เปิดสนามบุญยจินดารับการมาเยือนของ นครราชสีมา มาสด้า ในวันอาทิตย์ที่ 27 พ.ย. 2565

ประวัติ
-------

ธีรเทพ เกิดเมื่อวันที่ 16 กุมภาพันธ์ พ.ศ. 2528 ที่กรุงเทพมหานคร เขาเป็นบุตรของนางพรสมจิต กับนายเทพไชย วิโนทัย ผู้สื่อข่าวกีฬาหนังสือพิมพ์เดลินิวส์ มีน้องชาย 1 คน ชื่อวัชรเทพ วิโนทัย

เขาจบการศึกษาชั้นอนุบาล ประถมศึกษา และมัธยมศึกษาตอนต้น ที่โรงเรียนกรุงเทพคริสเตียนวิทยาลัย และจบการศึกษาชั้นมัธยมศึกษาตอนปลาย จากโรงเรียนเบรนต์วูด ประเทศอังกฤษ และจบการศึกษาระดับปริญญาตรีที่คณะครุศาสตร์ จุฬาลงกรณ์มหาวิทยาลัย

ชีวิตส่วนตัว ธีรเทพสมรสกับอภิสรารัชต์ จิรเดชพงศ์ เมื่อวันที่ 12 พฤศจิกายน พ.ศ. 2566

การเล่นฟุตบอล
-------------

เริ่มเล่นฟุตบอลครั้งแรกตั้งแต่อายุ 8 ปี ขณะเรียนอยู่ชั้น ป.3 และมี อาจารย์ทองแดง หรุ่นขำ เป็นผู้สอนฟุตบอลท่านแรก ลงแข่งขันฟุตบอลนักเรียนของกองทัพอากาศ เป็นรายการแรก และได้รางวัลรองชนะเลิศอันดับ 1 โดยต่อมาได้นำทีมคว้าแชมป์ นอร์เวย์คัพ 3 สมัยซ้อน

เมื่อวันที่ 8 กรกฎาคม พ.ศ. 2544 ได้เซ็นสัญญากับทีมชุดเยาวชนสโมสรฟุตบอลคริสตัลพาเลซ ต่อมาในปี พ.ศ. 2547 เซ็นสัญญากับทีมชุดเยาวชนสโมสรฟุตบอลเอฟเวอร์ตัน เป็นนักฟุตบอลเยาวชน 1 ใน 3 คน ที่ได้ร่วมโครงการ "ช้างไทยไปเอฟเวอร์ตัน" โครงการ 1 ประกอบด้วย ธีรเทพ, สมปอง สอเหลบ และ รัตตพล ปิยวุฒิสกุล

### บีอีซี เทโรศาสน (1)

ในปี พ.ศ. 2549 ร่วมทีมฟุตบอลไทยพรีเมียร์ลีกครั้งแรกกับทีมสโมสรฟุตบอลบีอีซี เทโรศาสน โดยยิงประตูแรกให้ทีมได้ในเกมส์ไทยพรีเมียร์ลีก ซึ่งเปิดบ้านเอาชนะทีมสโมสรฟุตบอลสุพรรณบุรี 5-0 เมื่อวันที่ 13 พฤษภาคม 2549 จากนั้นก็เป็นกำลังสำคัญของทีมเรื่อยมา และยิงในลีกได้ 10 ประตูหลังจบฤดูกาล 2550 (ฤดูกาล 2549-2550)

ในปี พ.ศ. 2551 โชว์ฟอร์มโดดเด่นทั้งในทีมชาติและสโมสร โดยยิงประตูในลีกได้ 12 ประตูในฤดูกาลเดียว (ฤดูกาล 2551) ทำให้ทีมสโมสรฟุตบอลเคลีร์เซ จากเบลเยียม แสดงความสนใจในการคว้าตัวไปร่วมทีม

### เลียร์เซอ

ในปี พ.ศ. 2551 ได้เซ็นสัญญาร่วมทีมเลียร์เซอ จากลีกดิวิชัน 2 ของประเทศเบลเยี่ยมแบบไม่มีค่าตัว เป็นเวลา 1 ปีครึ่ง เป็นนักเตะไทยคนที่ 2 ที่ได้เล่นในลีกเบลเยี่ยมต่อจากเอกชัย โพนทองถิ่น ที่เคยเล่นกับทีมลียง ซันจี ลุด ทีมระดับดิวิชัน 3 ระหว่างปี พ.ศ. 2535–2537

ในปี พ.ศ. 2552 หลังย้ายมาเล่นในลีกเบลเยี่ยมยิงประตูแรกและประตูเดียวให้ทีมได้ในเกมส์ลีกโดยเปิดบ้านเอาชนะ โอลิมปิก ชาร์เลอรัว 3–1 เมื่อวันที่ 26 เมษายน 2552 และวันที่ 21 กรกฎาคม 2552 ตัดสินใจย้ายกลับประเทศไทยมาร่วมทีมสโมสรฟุตบอลเมืองทองฯ ยูไนเต็ด ก่อนปิดตลาดซื้อ-ขาย นักเตะเพียง 5 นาที หลังจากที่เขามีโอกาสได้ลงตัวจริงให้ เคลีร์เซ น้อยมาก โดยเป็นสัญญายืมตัว 1 ปีในราคา 2 ล้านบาทเศษ

### เมืองทองฯ ยูไนเต็ด

ในปี พ.ศ. 2552 ลีซอยิงประตูแรกในการลงสนามนัดแรกให้ทีมได้ในเกมส์ไทยพรีเมียร์ลีกโดยเปิดบ้านเอาชนะทีมสโมสรฟุตบอลทีโอที 3-0 เมื่อวันที่ 9 สิงหาคม 2552 โดยเขาเป็นคนยิงประตูให้ทีมขึ้นนำ 2-0 และยิงในลีกได้ 2 ประตูหลังจบฤดูกาล 2552

ในปี พ.ศ. 2553 ลีซอลงสนามและยิงประตูให้กับทีมได้ในเกมส์ไทยพรีเมียร์ลีก 2 ประตู, ไทยเอฟเอคัพ 2 ประตู, และเอเอฟซีคัพ 2 ประตู แต่ในเลกสองลีซอตัดสินใจย้ายกลับมาร่วมทีมสโมสรฟุตบอลบีอีซี เทโรศาสน หลังจากที่เขามีโอกาสได้ลงตัวจริงให้ทีมเมืองทองฯ ยูไนเต็ดน้อยมาก โดยนัดสุดท้ายที่ลงเล่นให้ทีมสโมสรฟุตบอลเมืองทองฯ ยูไนเต็ด เขาเป็นตัวสำรองและลงสนามใน 10 นาทีสุดท้าย และยิงประตูชัยให้ทีมในนาทีที่ 85 ทำให้เอาชนะทีมสโมสรฟุตบอลการท่าเรือไทย 1-0

### บีอีซี เทโรศาสน (2)

ในปี พ.ศ. 2553 กลับมาเล่นให้ทีมสโมสรฟุตบอลบีอีซี เทโรศาสนอีกครั้ง และยิงในลีกได้ 5 ประตูหลังจบฤดูกาล 2553 (สโมสรฟุตบอลเมืองทองฯ ยูไนเต็ด 2 ประตู, สโมสรฟุตบอลบีอีซี เทโรศาสน 3 ประตู)

ในปี พ.ศ. 2554 ได้รับเลือกให้เป็นกัปตันทีมสโมสรฟุตบอลบีอีซี เทโรศาสน ในตอนแรกพาทีมที่ตกไปอันดับที่ 9 ในฤดูกาลที่แล้ว กลับมาทำผลงานได้ดีในฤดูกาลนี้ โดยขึ้นไปสูงสุดอันดับที่ 2 ของตาราง ยิงในลีกไปถึง 3 ประตู แต่ต้องมาประสบปัญหาบาดเจ็บกระดูกหน้าแข้งซ้ายร้าวจนต้องหยุดพักไปหลายนัดในฤดูกาลนี้ และยิงในลีกได้ 6 ประตูหลังจบฤดูกาล 2554

แฟนๆสโมสรฟุตบอลบีอีซี เทโรศาสน เรียกเขาว่า **เจ้าชายมังกรไฟ**

### บางกอกกล๊าส

ในวันที่ 1 กุมภาพันธ์ พ.ศ. 2555 ลีซอได้เข้าเซ็นสัญญาเป็นนักฟุตบอลให้กับสโมสรฟุตบอลบางกอกกล๊าส เขาทำประตูแรกของเขากับสโมสรบางกองกล๊าสได้เมื่อวันที่ 18 มีนาคม พ.ศ. 2555 ในนัดที่บางกอกกล๊าสพบกับสโมสรฟุตบอลวัวชน ยูไนเต็ด ในการแข่งขันไทยพรีเมียร์ลีก ซึ่งบางกอกกล๊าสเอาชนะไปได้ 2-0 ที่สนามลีโอสเตเดียม และในนัดสุดท้ายของฤดูกาล 2555 ลีซอสามารถทำประตูได้ในนัดที่บางกองกล๊าสบุกไปชนะ สโมสรฟุตบอลวัวชน ยูไนเต็ด ด้วยสกอร์ 1-5

ในปี พ.ศ. 2556 ลีซอได้รับเลือกให้เป็นกัปตันทีมสโมสรฟุตบอลบางกอกกล๊าส

ผลงานกับสโมสร
-------------

* ฤดูกาล 2549 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
* ฤดูกาล 2550 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
* ฤดูกาล 2551 ยิง 12 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
* ฤดูกาล 2552 ยิง 2 ประตู (สโมสรฟุตบอลเมืองทองฯ ยูไนเต็ด ได้อันดับ 1 ในลีก)
* ฤดูกาล 2553 ยิง 5 ประตู (สโมสรฟุตบอลบีอีซี เทโรศาสน ได้อันดับ 9 ในลีก)
* ฤดูกาล 2554 ยิง 6 ประตู (สโมสรฟุตบอลบีอีซี เทโรศาสน ได้อันดับ 8 ในลีก)
* ฤดูกาล 2555 ยิง 8 ประตู (สโมสรฟุตบอลบางกอกกล๊าส ได้อันดับ 8 ในลีก)

ทำประตูในนามทีมชาติ
-------------------

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 24 กุมภาพันธ์ พ.ศ. 2548 | พังงา ไทย | ธงชาติลัตเวีย ลัตเวีย | 1-1 | เสมอ 1-1 | คิงส์คัพ 2005 ครั้งที่ 36 |
| 2. | 26 มีนาคม พ.ศ. 2549 | ชลบุรี ไทย | ธงชาติฟิลิปปินส์ ฟิลิปปินส์ | 2-0 | ชนะ 5-0 | อุ่นเครื่อง |
| 3. | 26 มีนาคม พ.ศ. 2549 | ชลบุรี ไทย | ธงชาติฟิลิปปินส์ ฟิลิปปินส์ | - | ชนะ 5-0 | อุ่นเครื่อง |
| 4. | 8 ตุลาคม พ.ศ. 2550 | กรุงเทพ ไทย | ธงชาติมาเก๊า มาเก๊า | 4-1 | ชนะ 6-1 | ฟุตบอลโลก 2010 รอบคัดเลือก |
| 5. | 6 กุมภาพันธ์ พ.ศ. 2551 | ไซตามะ ญี่ปุ่น | ธงชาติญี่ปุ่น ญี่ปุ่น | 1-1 | แพ้ 1-4 | ฟุตบอลโลก 2010 รอบคัดเลือก |
| 6. | 15 มีนาคม พ.ศ. 2551 | คุนหมิง จีน | ธงชาติจีน จีน | 1-1 | เสมอ 3-3 | อุ่นเครื่อง |
| 7. | 15 มีนาคม พ.ศ. 2551 | คุนหมิง จีน | ธงชาติจีน จีน | 3-2 | เสมอ 3-3 | อุ่นเครื่อง |
| 8. | 20 พฤษภาคม พ.ศ. 2551 | กรุงเทพ ไทย | ธงชาติเนปาล เนปาล | 5-0 | ชนะ 7-0 | อุ่นเครื่อง |
| 9. | 20 พฤษภาคม พ.ศ. 2551 | กรุงเทพ ไทย | ธงชาติเนปาล เนปาล | 7-0 | ชนะ 7-0 | อุ่นเครื่อง |
| 10. | 25 พฤษภาคม พ.ศ. 2551 | กรุงเทพ ไทย | ธงชาติอิรัก อิรัก | 1-0 | ชนะ 2-1 | อุ่นเครื่อง |
| 11. | 2 มิถุนายน พ.ศ. 2551 | กรุงเทพ ไทย | ธงชาติบาห์เรน บาห์เรน | 2-2 | แพ้ 2-3 | ฟุตบอลโลก 2010 รอบคัดเลือก |
| 12. | 20 ธันวาคม พ.ศ. 2551 | กรุงเทพ ไทย | ธงชาติอินโดนีเซีย อินโดนีเซีย | 1-1 | ชนะ 2-1 | เอเอฟเอฟ ซูซูกิ คัพ 2008 |
| 13. | 18 กรกฎาคม พ.ศ. 2552 | กรุงเทพ ไทย | ธงชาติปากีสถาน ปากีสถาน | 4-0 | ชนะ 4-0 | อุ่นเครื่อง |
| 14. | 8 พฤศจิกายน พ.ศ. 2552 | กรุงเทพ ไทย | ธงชาติซีเรีย ซีเรีย | 1-1 | เสมอ 1-1 | อุ่นเครื่อง |
| 15. | 8 กันยายน พ.ศ. 2553 | นิวเดลี อินเดีย | ธงชาติอินเดีย อินเดีย | 1-0 | ชนะ 2-1 | อุ่นเครื่อง |
| 16. | 15 มกราคม พ.ศ. 2555 | กรุงเทพ ไทย | ธงชาติเกาหลีใต้ เกาหลีใต้ | 1-1 | แพ้ 1-3 | คิงส์คัพ 2012 ครั้งที่ 41 |
| 17. | 26 มกราคม พ.ศ. 2556 | เชียงใหม่ ไทย | ธงชาติเกาหลีเหนือ เกาหลีเหนือ | 1-0 | เสมอ 2-2 | คิงส์คัพ 2013 ครั้งที่ 42 |
|

ผลงานด้านวงการบันเทิง
---------------------

* ภาพยนตร์ เรื่อง *Love Suck* (พ.ศ. 2558) ร่วมกับ เทย่า โรเจอร์

เครื่องราชอิสริยาภรณ์
---------------------

* พ.ศ. 2548 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์

อ้างอิง
-------

1. ↑  รู้จักคน รู้จักข่าว ธีรเทพ วิโนทัย ไทยรัฐออนไลน์ สืบค้นเมื่อ 23 ธันวาคม พ.ศ. 2563
2. ↑  8 ปีเต็มแห่งความพากเพียร! "ลีซอ ธีรเทพ" เรียนจบ จุฬาฯ แล้ว campus.campus-star 21 ต.ค. 2559 สืบค้นเมื่อ 23 ธ.ค. 2563
3. ↑  คนลูกหนังแห่ร่วมยินดี! ลีซอ ธีรเทพ ควง "น้องเฟี๊ยต" วิวาห์สุดชื่นมื่น (ชมภาพชุด)
4. ↑  ย้อนวันวาน!! นักเตะไทยไปฝึกฟุตบอลและเซ็นสัญญากับสโมสรพรีเมียร์ลีก
5. ↑  "สุด(บั้น)ปลายสตั๊ดของ "ลีซอ – ธีรเทพ วิโนทัย" - ผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2015-04-05.
6. ↑  "รายงานการแข่งขัน". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-07-14.

แหล่งข้อมูลอื่น
---------------

* Sports Profile : ประวัติ "ลีซอ" ธีรเทพ วิโนทัย ตำนานกองหน้าทีมชาติไทย
* ชีวประวัติลีซอ เว็บไซต์แฟนคลับ
* ผลงานลีซอ เก็บถาวร 2018-03-17 ที่ เวย์แบ็กแมชชีน เว็บไทยฟุตบอล

| ทีมชาติไทย |
| --- |
| 

| * ด
* ค
* ก
ทีมชาติไทย – รองชนะเลิศ เอเอฟเอฟ ซูซูกิ คัพ 2008 |
| --- |
| 
* 1  กิตติศักดิ์
* 2  สุรีย์
* 3  ปฏิภาณ
* 4  ชลทิตย์
* 5  นิเวส
* 6  ณัฐพร
* 7  ดัสกร
* 8  สุเชาว์
* 9  รณชัย
* 10  ธีรศิลป์
* 11  ธนา
* 12  ณัฐพงษ์
* 13  อานนท์
* 14  ธีรเทพ
* 15  สุรัตน์
* 16  อาทิตย์
* 17  สุธี
* 18  สินทวีชัย
* 19  พิชิตพงษ์
* 20  ภาณุพงษ์
* 21  สาลาฮูดิน
* 22  รังสรรค์
* 23  อภิชาติ
* ผู้ฝึกสอน:  รีด

 | ไทย |

| * ด
* ค
* ก
ทีมชาติไทย – เอเชียนคัพ 2007 |
| --- |
| 
* 1 วีระ
* 2 สุรีย์
* 3 ปฏิภาณ
* 4 เจษฎา
* 5 นิเวส
* 6 ณัฐพร
* 7 ดัสกร
* 8 สุเชาว์
* 9 เทิดศักดิ์
* 10 ตะวัน
* 12 นิรุจน์
* 13 เกียรติศักดิ์
* 14 ธีรเทพ
* 16 เกียรติประวุฒิ
* 17 สุธี
* 18 สินทวีชัย
* 19 พิชิตพงษ์
* 20 หัตฐพร
* 21 ธีรศิลป์
* 22 นริศ
* 23 พิพัฒน์
* 24 อภิเชษฐ์
* 28 ณัฐพงษ์
* 29 อภิชาติ
* ผู้ฝึกสอน: ชาญวิทย์

 | ไทย |

| * ด
* ค
* ก
รายชื่อนักกีฬาทีมชาติไทย – เอเชียนเกมส์ 2006 |
| --- |
| 
* . นริศ
* . ธาดา
* . ปรัชญ์
* . นพพล
* . ธฤติ
* . เกียรติประวุฒิ
* . ดัสกร
* . กิตติพล
* . สุเชาว์
* . ธนา
* . ไกรสร
* . ณัฐพงษ์
* . เอกพันธ์
* . ธีรเทพ
* . อานนท์
* . สุรีย์
* . สุธี
* . สินทวีชัย
* . หัตฐพร
* . เทวฤทธิ์
* . อภิชาติ
* ผู้ฝึกสอน: ชาญวิทย์

 | ไทย |

| * ด
* ค
* ก
ทีมชาติไทย – ชนะเลิศ กีฬาซีเกมส์ ครั้งที่ 23 |
| --- |
| 
* สินทวีชัย
* นริศ
* เกียรติประวุฒิ
* ณัฐพร
* ธาดา
* ปรัชญ์
* สุรีย์
* ไกรเกียรติ
* พิชิตพงษ์
* ศักดา
* ดัสกร
* สุเชาว์
* สุชนม์
* ยุทธจักร
* ชาคริต
* เอกพันธ์
* ธีรเทพ
* ปรีชา
* จักรกริช
* นพพล
* ผู้ฝึกสอน: ชาญวิทย์

 | ไทย |

 |